MiRee Abrahamsen

B. MiRee Abrahamsen (født 7. august 1973)Forfatteromtale på Cappelen Damms nettsider er en norsk forfatter, billedkunstner og kampsportutøver og instruktør fra Tromøy i Arendal.  

Hun har studert språk i Praha og Belarus, og har en 3-årig kunstutdannelse fra HKU University of the Arts Utrecht i Nederland og Bezal'el Academy of Arts and Design i Israel, samt klassisk arabisk i Damaskus, Syria og russisk samtidslitteratur i St. Petersburg og Vladivostok i Russland. 

Abrahamsen har vært nominert til Sørlandets litteraturpris 3 ganger (2002, 2003 og 2005). De tre siste utgivelsene, Det ville østen (2012/ 2019), Nød hjelp (2014) og Sjamanen i stjerneregn - en reise til Asias sentrum (2019), er preget av lang reisevirksomhet, og tekstene ligger i skjæringspunktet mellom fakta og skjønnlitteratur. Hennes roman fra 2012, Det ville østen ble skrevet etter inspirasjon ved reise til Sibir i Russland. Romanen fikk terningkast seks i Verdens Gang. Nød hjelp tar for seg nødhjelpsproblematikk og henter handling fra India og Georgia. Dette emnet tar hun også opp i neste bok, Sjamanen i stjerneregn - en reise til Asias sentrum som er reiselitteratur fra Tyva-republikken i Sibir, men også en personlig utforskning av sjamanismen og religiøse fenomener. Sjamanen i stjerneregn - en reise til Asias sentrum var formelt sett Abrahamsens debut som sakprosaforfatter.  

Alle bøkene er kjøpt inn av Kulturrådet, også sakprosadebuten, Sjamanen i stjerneregn (2019).  

Kampsportkarriere
Mellom 2008 og 2016, hadde Abrahamsen base i Kina, hvor hun blant annet har studert mandarin ved Yunnan University, og deretter wushu (tradisjonell kinesisk kampsport, også kjent som kung fu og tai ji) ved ulike sportsuniversitet i Beijing og Shanghai. 

Abrahamsen underviser i wushu, tai ji og qi gong, og har også hatt flere verv i Norges Kampsportforbund, blant annet som medlem av forbundsstyret, leder av wushukomiteen og medlem av fleridrettskomiteen. 

I 2012 startet Abrahamsen å konkurrere, og hun deltok i NM, og vant i grenene baji quan, tai ji jian og tai ji quan, og ble kåret til stevnets beste utøver. Siden er hun gjentatt norgesmester i flere disipliner i wushu, tai ji og tai ji sverd. Hun har vært medaljør i flere internasjonale stevner både i Norge og i utlandet. I 2018 tok hun igjen to NM-gull, i Wu tai ji, håndform og Yang tai ji (42) sverdform. Hun ble dessuten atter en gang kåret til NMs beste atlet.

I tillegg til tai ji og wushu driver hun også på med qi gong, og i 2015 deltok hun blant annet i en større, internasjonal qi gong konkurranse i Kina, og vant to individuelle gull.

I 2016 vant hun, som første norske kvinne, tre gull for Norge i EM i Moskva, i disiplinene Chen tai ji, Wu tai ji og Chen tai ji sverd. I oktober samme år, deltok hun på det offisielle IWUF (International Wushu Federation) - arrangerte tai ji -VM i Polen, og fikk en gull- og en bronsemedalje i henholdsvis Chen tai ji (56-taolu) og wu tai ji. Det var første gang en nordmann deltok - og dermed fikk medalje i et tai ji VM.

 Bibliografi 
 – Ankeret i apegården – dikt (J.W. Cappelen)
  – I skyggen av Qassioun – roman (J.W.Cappelen)
  – Bols : en fortelling fra landet – roman (J.W.Cappelen)
  – Daviti – roman (J.W.Cappelen)
2005 - Metaforenes tyranni? Samtids- og fremtidsbilder av Norge i 2005 - essay, antologi. (Høyskoleforlaget)
2008 - Norsk Forfattersentrums jubileumsantologi 2008 - essay, antologi. (Norsk Forfattersentrum)
  – Det ville østen - en innføring i klassisk sibirofili – roman (Piratforlaget)
  – Nød Hjelp – roman (Vigmostad og Bjørke)
2019 - Olympiastadion 5 år - Utvalgte tekster 2013 - 2018 - essay, antologi. (Olympiastadion)
2019 - Det ville østen - en innføring i klassisk sibirofili - roman. Revidert utgave (Vigmostad og Bjørke). 
2019 - Sjamanen i stjerneregn - en reise til Asias sentrum - reisebok (Vigmostad og Bjørke)

 Referanser 

 Kilder 
 Deltar på Xiamen International Wushu Competition -Pressemelding/Norges Kampsportforbund 15. aug. 2015.
Norge vinner gull og bronse den siste dagen i Taiji EM i Moskva - Pressemelding/Norges Kampsportforbund 15. mai 2016
 Wushu -  Utrolig gjevt å få en slik pris - Arendals Tidende 28. nov. 2018
https://radio.nrk.no/podkast/ekko_-_et_aktuelt_samfunnsprogram/nrkno-poddkast-20062-152736-10042019093400
 Presentasjon av MiRee Abrahamsen i Forfatterkatalogen på Forfattersentrums nettsider
 MiRee Abrahamsen i Cappelen Forlag
 MiRee Abrahamsen i NRK Forfatter

Kategori:Norske romanforfattere
Kategori:Personer fra Arendal kommune